Arrows

L' **Arrows Grand Prix International** xe stà on *team* britanico de Formula 1 fondà inte el 1977 dal finansiere tajan Franco Ambrosio e dai ex-conponenti dela squadra Shadow Alan Rees, Jackie Oliver, Dave Wass e Tony Southgate. Oltre a esar l'acronimo dei nomi dei fondatori, el nom dela squadra el signifega anca "frece" in inglese.

La sede del team xera stabilìa a Milton Keynes in Inghiltera, doe in soli 53 dì xe stà realisà la prima monoposto. Come piloa el xera stà ciamà Riccardo Patrese, che dopo sol tri gare, ghe riusì a conquistar ei primi punti mondiai par el team al GP dei Stati Unii disputà a Long Beach.

Par reati de tipo finansiario Ambrosio el xe stà arestà in Italia, e ga abandonà el team. En seguito el team Shadow ga sità in giudisio la Arrows, sostenendo che el loro model FA/1 nol xera antro che na copia dela Shadow DN9: l'Arrows ga desido de costruir ex-novo na vetura ciamà A1. La machina la xe stà realisà 'n'antra olta a tenpo de record (52 dì), e ga fato el so debuto el dì dopo che l'Alta Corte 'nglese gavea vietà la partecipasion ale corse del modelo FA/1.

## Partecipasion al mondial de Formula 1
### Arrows Grand Prix International
[thumb|right|220px|Boutsen inte el [1984]]
Inte el setenbre 1978, durante el Gran Premio d'Italia a Monza, Patrese el xe stà coinvolto inte l'insidente che ga inte el qual el xe copà Ronnie Peterson, e ghè stà vietà la partecipasion al gran premio seguente dai so stesi conpari piloi. En seguito na inchiesta ga disvelà che el piloa padoan nol xera responsabil de l'acaduto. Patrese el conquisterà poi inte el 1981 la sola pole position dela storia dela squadra a Long Beach, tegnendo anca la testa dela gara finché la vetura la ga resistio sensa guai mecanixi. Quel ano la Arrows la xe piasà otava inte ła clasifega del mondial costrutori.

Inte el 1984, grasie a l'aporto dei modori BMW turboconprexi e ala sponsorizzasion de l'industria del tabaco Barclay, le cose xele scominsià a andar mejo: nona inte el canpionà costrutori, otava l'ano sucexivo. Inte el 1987 la BMW la xe ritirà dala F1 e i modori in dotasion al team i ga canbià el nom, co rinominaxion *Megatron*: tutavia la squadra 'nglese xe mejorada senpre pì: sesta inte el 1987 e quarta inte el 1988 (ano el cui la terminò l'era dei modori turboconprexi), grasie a frequenti piazamenti un xona punti dei do piloi Eddie Cheever e Derek Warwick.

### Footwork Arrows
[thumb|left|220px|La Arrows-Footwork de [Taki Inoue al GP de Monaco del 1995]] 
Inte el 1990 l'omo d'afari giaponexe Kazuo Ito ga scominsià a investir inte el Team Arrows e le veture ga scominsià a scendar in pista col logo Footwork come sponsor prinsipal sule fiancae. L'ano dopo el team ga canbià nom, dientando ufixialmente Footwork, co modori fornii da Porsche. I risultati seli stai parò disastrosi e, inte el 1992, se dexise de pasar ai modori Mugen. El nom Footwork xe restà fin ala stagion 1996 quando se tornai ala vecia denominasion de Arrows. Jackie Oliver in ogni caso, gavea tegnùo el controlo dela squadra par tuto 'sto periodo, a prescinder dai canbiamenti de nom.

### TWR Arrows
Inte el marso 1996 Tom Walkinshaw ga acquistà na rilevante quota dela squadra, e a setenbre ga ingagià el canpion del mondo Damon Hill, afiancandogli come seonda guida el facoltoso piloa brasilian Pedro Diniz, in modo da otegner on juto par pagar l'oneroso stipendio de Hill. El team xe rivà a sfiorar la prima vitoria inte el Gran Premio de Ungheria del 1997, quando na serie de fortunae conbinaxioni de gara le ga portà Hill al comando, ma on guasto al canbio inte i xiri finai el ga fato retroseder al seondo posto. Inte el corso dei ani seguenti Walkinshaw ga acquistà anca le rimanenti quote de Oliver, mentre xera stà asunto a pien titolo Brian Hart (che el xera stà el fornidor de modori a partir dal 1995), che ga progietà prima ei modori a nom de Yamaha, e inte el 1998 quei targai Arrows.
[thumb|right|250px|La monoposto Team Orange Arrows F.1 al [Gran Premio dei Stati Unii 2000]] 
Inte ła stagion 2000 ga fato ritorno a l'Arrows el piloa Jos Verstappen a cui se ga fiancà Pedro de la Rosa. I do piloi i ga corso col telar Arrows A21 e modori Supertec'. Questo xera on modor non potentiximo ma valido, spesialmente dopo el svilupo aprontà durante la stagion. Grazie anca a un otima aerodinamega e a na bona stabilità la vetura la riese a otegner na bela serie de xiri veloxi in vari sircuiti. Sia Verstappen che de la Rosa seli riusii a esar conpetitivi co la parte sentral del sceramento de quel'ano.

El pasagio al modor *Asiatech* del 2001 e l'abandono de gran parte del staf ga indebolìo olto la squadra e Walkinshaw ga inoltre dexiso de sostituir de la Rosa col debutante Enrique Bernoldi. La stagione la xe stà estremamente dura e Verstappen ga strapà l'ùnzoło punto inte el Gran Premio d'Austria.

Inte el 2002 Tom Walkinshaw ga otegnudo un acordo par l'utilixo dei modori Cosworth V10 e ga confermà Bernoldi (che el godea del'apogio finansiario dela *Red Bull*), mentre ga licenzià Verstappen par prender Heinz-Harald Frentzen che se era reso disponìbiłe par la serrada dela Prost Grand Prix. El team el xe trovà parò sensa fondi a metà dela stagion e nol ghè riusìo nemen de presentarse al via di tute le gare del'anata. Ala fin el team xe stà mexo in liquidaxion forsà, costrinsendo tra l'altro la TWR ala ciusura.

On consorsio capitanà dala Phoenix Finance - guidà da Charles Nickerson, on amigo de Walkinshaw - ga conprà parte dele dotasion del team pensando che tacandoli co le altre dotasion da loro acquistae dala Prost Grand Prix, se sarebe potuo partesipar al mondial 2003. Par loro sfortuna, la FIA ga vietà lori de garegiar. On detajo tragicomico el riguarda Verstappen, al qual inte el steso ano la Ferrari gavea oferto on contrato come colaudador: l'onesto ma sfortunà piloa ga par mantegner la parola data in precedensa al Team Arrows.

La Arrows vanta el poco invidiabil record de 382 gare disputae inte el mondial de F.1 sensa averghe ciapà gnanca na vitoria.

## La sorte dei telari Arrows
I telari restai e i loro diriti de proprietà intelettual xeli stai acquistai da Paul Stoddart, alora ala guida del team Minardi, che i consideraa na posibil alternativa ai telari usai dal so team. El novo team Super Aguri ga rilevà le vecie veture del 2002 e le ga fate corer co alcone modifeghe co la sigla de SA05 inte łe prime gare dela stagion 2006. Al Gran Premio de Germania 2006 ga debutà na nova version ciamà SA06, ma basà comunque sul steso telaro. El team steso ga sede inte ła vecia fabrica Arrows a Leafield.

## Piloi prinsipai

* Derek Warwick (1987-1989, 1993): 63 GP
* Thierry Boutsen (1983-1986): 59 GP
* Riccardo Patrese (1978-1981): 58 GP
* Jos Verstappen (1996, 2000-2001): 50 GP
* Marc Surer (1982-1984, 1986): 46 GP
* Eddie Cheever (1987-1989): 46 GP
* Michele Alboreto (1990-1992): 39 GP

## Risultai conpleti in Formula 1